11/03/2010 | Administración LocalMunicipal
Ordes
Ordenanza modificación normas subsidiarias planeamiento municipal ampliación casa consistorial

EDICTO Pola Consellería de Medio Ambiente, Territorio e Infraestruturas mediante Orde de data 3 de febreiro de 2.010 aprobouse definitivamente a modificación puntual das normas subsidiarias de planeamento deste Concello relativa á ampliación da Casa Consistorial (DOG 17/02/10). De conformidade coo establecido no art.70.2 da Lei 7/1985, de 2 de abril e art.92.2 da Lei 9/2002, de 30 de decembro faise público o documento que conten a normativa e as ordenanzas. “1.- Modifícase o Título V, Ordenación de Sistemas, da normativa das vixentes NN. SS. Municipais do Concello de Ordes, no apartado Sistemas de Equipamentos e Dotacións, parágrafo IV, Condicións da Edificación, que queda como segue: IV. Condicións de edificación. A) En solo urbano; para toda clase de equipamento rexirá o tipo de ordenación da zona onde se sitúa o equipamento, e manterán as condicións de composición urbanística acorde coa mesma, percurando respectar e manter as aliñacións da súa mazá e colindantes. Sen embargo, adaptaranse ás condicións de edificación, estándares e programas correspondentes á súa lexislación específica. Cando pola forma da edificación resulten espacios libres interiores de amplitude suficiente, terán que axardinarse e dotarse de arboredo. Naquelas parcelas en contacto con outras destinadas por este Plan a dotacións, o Axuntamento deberá esixir que no linde común de ambalas dúas parcelas non apareza unha parede cega ou medianeira si é previsible que a edificación destinada a uso dotacional non se vai adosar ó linde de contacto ou vai deixar máis do 50% da parede cega ou medianeira ó descuberto. Neste caso, a edificación deberá recuarse do linde de contacto a unha distancia mínima ós 2/5 da altura abrindo obrigatoriamente fachada. Organizarase a edificabilidade que lle corresponda incrementando o fondo edificable, mediante estudio de detalle. A1) Condicións específicas para a Ampliación da Casa do Concello: - Ocupación máxima: 65% sobre parcela neta para o conxunto de tódalas edificacións (incluso a Casa do Concello existente). - Altura máxima: a existente para a Casa do Concello actual, e a altura da cornixa desta como máximo para as posibles ampliacións. - Número máximo de plantas: para a actual Casa do Concello, 3 plantas cara á Avenida Alfonso Senra, e 4 plantas para a fachada oposta; para a ampliación, 4 plantas para cada fachada. - Condicións de posición: a ampliación procurará entre outras a posta en valor do edificio existente. A tal efecto, a ampliación da Casa Consistorial ubicarase na parcela de tal xeito que se xere unha praza entre a edificación existente e a súa ampliación. Esta praza poderá ser ocupada en plantas superiores por pasarelas lixeiras e diáfanas destinadas exclusivamente a espacios de circulación que comuniquen o edificio novo e o existente. - Materiais e volumes: procurarse que a ampliación se produza a partir de volumes o máis sinxelos posible, con materiais que, primando a eficiencia técnica e enerxética, representen ás tecnoloxías constructivas actuais, fuxindo de mimetismos ou referencias formais e historicistas. B) As parcelas calificadas para uso de equipamentos públicos polos Plans Parciais terán con carácter xeral as seguintes condicións de edificación (.)”. Segundo o disposto no artigo 85.9 da Lei 9/2002, de 30 de decembro, contra a Orde de aprobación definitiva non cabe recurso en vía administrativa; non obstante, contra ela se poderá interpoñer recurso contencioso-adminitrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día seguinte ó da súa publicación, segundo o disposto nos artigos 10 a 46 da Lei 29/1998, de 13 de xullo. Ordes, 24 de febreiro de 2.010 O Alcalde-Presidente Manuel Regos Boquete